CELEX: 32016D0587
Language: bg
Date: 2016-04-14 00:00:00
Title: Решение за изпълнение (ЕС) 2016/587 на Комисията от 14 април 2016 година за одобряване на технологията, използвана при ефективни външни светлини със светодиоди, като иновативна технология за намаляване на емисиите на CO2 от пътнически автомобили съгласно Регламент (ЕО) № 443/2009 на Европейския парламент и на Съвета (Текст от значение за ЕИП)

16.4.2016   
            
            
               BG
            
            
               Официален вестник на Европейския съюз
            
            
               L 101/17
            
         РЕШЕНИЕ ЗА ИЗПЪЛНЕНИЕ (ЕС) 2016/587 НА КОМИСИЯТА
   от 14 април 2016 година
   за одобряване на технологията, използвана при ефективни външни светлини със светодиоди, като иновативна технология за намаляване на емисиите на CO2 от пътнически автомобили съгласно Регламент (ЕО) № 443/2009 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 443/2009 на Европейския парламент и на Съвета от 23 април 2009 г. за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства (1), и по-специално член 12, параграф 4 от него,
   като има предвид, че:
   
               (1)
            
            
               Заявлението за одобряване на светлини със светодиоди (LED), подадено от производителя Mazda Motor Europe GmbH на 7 юли 2015 г., и заявлението за одобряване на ефективни външни светлини със светодиоди (LED), подадено от Honda на 8 януари 2016 г., бяха оценени в съответствие с член 12 от Регламент (ЕО) № 443/2009, Регламент за изпълнение (ЕС) № 725/2011 на Комисията (2) и Техническите насоки за изготвяне на заявления за одобряване на иновативни технологии съгласно Регламент (ЕО) № 443/2009.
            
         
               (2)
            
            
               Предоставената в заявленията на Mazda и Honda информация показва, че са изпълнени условията и критериите, посочени в член 12 от Регламент (ЕО) № 443/2009 и в членове 2 и 4 от Регламент за изпълнение (ЕС) № 725/2011. Поради това ефективните външни светлини със светодиоди на Mazda и Honda следва да бъдат одобрени като иновативни технологии.
            
         
               (3)
            
            
               Чрез решения за изпълнение 2014/128/ЕС (3), (ЕС) 2015/206 (4) и (ЕС) 2016/160 (5) Комисията одобри три заявления във връзка с технологии, допринасящи за подобряване на ефективността на системата на външните светлини. Въз основа на опита, натрупан при оценката на тези заявления, както и на заявленията на Mazda и Honda, беше доказано в задоволителна степен и по убедителен начин, че ефективните външни светлини със светодиоди, включващи една измежду (или подходящи комбинации от) следните ефективни външни светодиодни светлини — фарове за къси светлини, фарове за дълги светлини, предни габаритни светлини, предни светлини за мъгла, задни фарове за мъгла, предни пътепоказатели, задни пътепоказатели, осветление на регистрационния номер и светлини за заден ход — отговарят на критериите за допустимост, посочени в член 12 от Регламент (ЕО) № 443/2009 и Регламент за изпълнение (ЕС) № 725/2011, и осигуряват намаляване на емисиите на CO2 с най-малко 1g CO2/km в сравнение с базов комплект външни светлини, който съдържа същата комбинация от светлини на превозното средство.
            
         
               (4)
            
            
               Поради това е целесъобразно да се осигури на производителите възможността да сертифицират намаления на емисиите на CO2, дължащи се на използването на ефективни външни светлини със светодиоди, които отговарят на тези условия. За да се гарантира, че за сертифициране се предлагат само външни светлини със светодиоди, отговарящи на тези условия, производителят следва да предостави доклад за проверка от независим контролен орган, в който се потвърждава съответствието, заедно със заявлението за сертифициране, подадено до органа по одобряване на типа.
            
         
               (5)
            
            
               Ако органът по одобряване на типа констатира, че светлините със светодиоди не отговарят на условията за сертифициране, заявлението за сертифициране на намаленията на емисии следва да бъде отхвърлено.
            
         
               (6)
            
            
               Целесъобразно е да се одобри методиката на изпитване за определяне на намалението на емисиите на CO2, дължащо се на използването на ефективни външни светлини със светодиоди.
            
         
               (7)
            
            
               За да се определи намалението на емисиите на CO2, дължащо се на използването на външни светлини със светодиоди, е необходимо да се установи базова технология, спрямо която следва да се оценява ефективността на светлините със светодиоди. Въз основа на натрупания опит е подходящо за базова технология да се приеме технологията, използваща халогенни светлини.
            
         
               (8)
            
            
               Намаленията, дължащи се на използването на външни светлини със светодиоди, могат да бъдат доказани частично чрез изпитването, посочено в приложение XII към Регламент (ЕО) № 692/2008 на Комисията (6). Поради това трябва да се гарантира, че това частично обхващане е взето предвид в методиката за изпитване във връзка с намалението на емисиите на CO2, дължащо се на използването на външни светлини със светодиоди.
            
         
               (9)
            
            
               С цел да се улесни по-широкото внедряване на ефективните външни светлини със светодиоди в новите превозни средства, производителят следва също така да има възможността да кандидатства за сертифициране на намаленията на емисиите на CO2, дължащи се на използването на външни светлини със светодиоди, с едно-единствено заявление за няколко системи външни светлини със светодиоди. Въпреки това е целесъобразно да се гарантира, че когато тази възможност се използва, се прилага механизъм, който стимулира внедряването само на осигуряващите най-висока ефективност системи външни светлини със светодиоди.
            
         
               (10)
            
            
               За целите на определянето на общия код за екоиновации, който да бъде използван в съответните документи за одобряване на типа в съответствие с приложения I, VIII и IX към Директива 2007/46/ЕО на Европейския парламент и на Съвета (7), следва да бъде посочен индивидуален код, който да бъде използван за иновативната технология за външни светлини със светодиоди,
            
         ПРИЕ НАСТОЯЩОТО РЕШЕНИЕ:
   Член 1
   Одобряване
   Технологията, използвана при външните светлини със светодиоди на Mazda и външните светлини със светодиоди на Honda, се одобрява като иновативна технология по смисъла на член 12 от Регламент (ЕО) № 443/2009.
   Член 2
   Заявление за сертифициране на намаленията на емисиите на CO2
   
   1.   Производителят може да подаде заявление за сертифициране на намалението на емисии на CO2, дължащи се на използването на една или няколко системи външни светлини със светодиоди, предназначени за използване в превозни средства от категория М1, които включват една измежду (или комбинация от) следните светлини със светодиоди,
   
               а)
            
            
               фар за къси светлини;
            
         
               б)
            
            
               фар за дълги светлини;
            
         
               в)
            
            
               предна габаритна светлина;
            
         
               г)
            
            
               предна светлина за мъгла;
            
         
               д)
            
            
               задна светлина за мъгла;
            
         
               е)
            
            
               преден пътепоказател;
            
         
               ж)
            
            
               заден пътепоказател;
            
         
               з)
            
            
               осветление на регистрационния номер;
            
         
               и)
            
            
               светлина за заден ход.
            
         Светлината или комбинацията от светлини със светодиоди, образуващи системата ефективни външни светлини със светодиоди, трябва да осигурява най-малко намалението на CO2, посочено в член 9, параграф 1 от Регламент (ЕС) № 725/2011.
   2.   Заявлението за сертифициране на намаленията, дължащи се на използването на външни светлини със светодиоди, отнасящо се за една или няколко системи ефективни външни светлини със светодиоди, се придружава от доклад за независима проверка, удостоверяващ, че системата или системите светлини със светодиоди отговаря(т) на условията, определени в параграф 1.
   3.   Органът по одобряването на типа трябва да отхвърли заявлението за сертифициране, ако установи, че една или повече системи ефективни външни светлини със светодиоди не отговаря(т) на условията, определени в параграф 1.
   Член 3
   Сертифициране на намаленията на CO2
   
   1.   Понижаването на емисиите на CO2 в резултат на използването на ефективни външни светлини със светодиоди, посочени в член 2, параграф 1, се определя съгласно методиката, описана в приложението.
   2.   Когато производител подава заявление за сертифициране на намалението на емисии на CO2, дължащо се на използването на ефективни външни светлини със светодиоди, за повече от една система ефективни външни светлини със светодиоди, както е посочено в член 2, параграф 1, по отношение на една версия на превозно средство, органът по одобряване на типа трябва да определи при коя от изпитваните системи ефективни външни светлини със светодиоди се постигат най-малките намаления на емисии на CO2, и да протоколира най-ниската стойност в съответната документация за одобрение на типа. Тази стойност се посочва в сертификата за съответствие съгласно член 11, параграф 2 от Регламент за изпълнение (ЕС) № 725/2011.
   Член 4
   Код за екоиновации
   Там, където в документацията за одобряване на типа се среща позоваване на настоящото решение в съответствие с член 11, параграф 1 от Регламент за изпълнение (ЕС) № 725/2011, се вписва код за екоиновации № 19.
   Член 5
   Влизане в сила
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 14 април 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 140, 5.6.2009 г., стр. 1.
   
      (2)  Регламент за изпълнение (ЕС) № 725/2011 на Комисията от 25 юли 2011 г. за установяване на процедура за одобрение и сертифициране на иновативни технологии за намаляване на емисиите на CO2 от пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 194, 26.7.2011 г., стр. 19).
   
      (3)  Решение за изпълнение 2014/128/ЕС на Комисията от 10 март 2014 г. за одобряване на светодиодния модул E-Light за къси светлини като иновативна технология за намаляване на емисиите на CO2 от леки пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 70, 11.3.2014 г., стр. 30).
   
      (4)  Решение за изпълнение (ЕС) 2015/206 на Комисията от 9 февруари 2015 г. за одобряване на ефективните външни светлини с използване на светодиоди на Daimler AG като иновативна технология за намаляване на емисиите на CO2 от леки пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 33, 10.2.2015 г., стр. 52).
   
      (5)  Решение за изпълнение (ЕС) 2016/160 на Комисията от 5 февруари 2016 г. за одобряване на ефективните външни светлини с използване на светодиоди на Toyota Motor Europe като иновативна технология за намаляване на емисиите на CO2 от пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 31, 6.2.2016 г., стр. 70).
   
      (6)  Регламент (ЕО) № 692/2008 на Комисията от 18 юли 2008 г. за прилагане и изменение на Регламент (ЕО) № 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 199, 28.7.2008 г., стр. 1).
   
      (7)  Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).
   
      ПРИЛОЖЕНИЕ
      
         МЕТОДИКА ЗА ОПРЕДЕЛЯНЕ НА НАМАЛЕНИЕТО НА ЕМИСИИТЕ НА CO2 ПРИ ПРЕВОЗНИ СРЕДСТВА, ДЪЛЖАЩО СЕ НА ИЗПОЛЗВАНЕТО НА ВЪНШНИ СВЕТЛИНИ СЪС СВЕТОДИОДИ (LED)
      
      1.   ВЪВЕДЕНИЕ
      С цел да се определи понижаването на емисиите на CO2, което може да бъде отдадено на използването на комплект от ефективни външни светлини със светодиоди, състоящи се от подходяща комбинация от упоменати в член 2 светлини, предвидени за използване в превозно средство от категория M1, е необходимо да се определи следното:
      
                  1)
               
               
                  условия на изпитване;
               
            
                  2)
               
               
                  изпитвателно оборудване;
               
            
                  3)
               
               
                  определяне на намалението на консумацията на мощност;
               
            
                  4)
               
               
                  изчисляване на намалението на емисиите на CO2;
               
            
                  5)
               
               
                  изчисляване на статистическата грешка.
               
            2.   СИМВОЛИ, ПАРАМЕТРИ И ЕДИНИЦИ
      
         Латински символи
      
      
                  
                     
               
               
                  —
               
               
                  намаление на CO2 [g CO2/km]
               
            
                  CO2
                  
               
               
                  —
               
               
                  въглероден диоксид
               
            
                  CF
               
               
                  —
               
               
                  коефициент на преобразуване (l/100 km) — (g CO2/km) [g CO2/l], съгласно посоченото в таблица 3
               
            
                  m
               
               
                  —
               
               
                  брой на ефективните външни светлини със светодиоди, съставляващи комплекта
               
            
                  n
               
               
                  —
               
               
                  брой на измерванията в извадката
               
            
                  P
               
               
                  —
               
               
                  консумация на мощност на дадена светлина на превозното средство [W]
               
            
                  
                     
               
               
                  —
               
               
                  стандартно отклонение на консумацията на мощност на светлината със светодиоди [W]
               
            
                  
                     
               
               
                  —
               
               
                  стандартно отклонение на средната стойност на консумацията на мощност на светлината със светодиоди [W]
               
            
                  
                     
               
               
                  —
               
               
                  стандартно отклонение на стойностите на общото намаление на емисиите на CO2 [g CO2/km]
               
            
                  UF
               
               
                  —
               
               
                  коефициент на използване, както е определен в таблица 4
               
            
                  v
               
               
                  —
               
               
                  средна скорост на движение по новия европейски цикъл на движение (NEDC) [km/h]
               
            
                  VPe
                  
               
               
                  —
               
               
                  консумация на гориво за единица полезна енергия [l/kWh] съгласно посоченото в таблица 2
               
            
                  
                     
               
               
                  —
               
               
                  чувствителност на изчисленото намаление на емисиите на CO2, свързано с консумацията на мощност на светлината със светодиоди
               
            
         Гръцки символи
      
      
                  Δ
               
               
                  —
               
               
                  разлика
               
            
                  ηA
                  
               
               
                  —
               
               
                  к.п.д. на алтернатора [%]
               
            
         Индекси
      
      Индекс (i) се отнася за светлините на превозно средство
      Индекс (j) се отнася за измерване от извадката
      
                  EI
               
               
                  —
               
               
                  екоиновация
               
            
                  RW
               
               
                  —
               
               
                  действителни експлоатационни условия
               
            
                  TA
               
               
                  —
               
               
                  условия за одобряване на типа
               
            
                  B
               
               
                  —
               
               
                  базова стойност
               
            3.   УСЛОВИЯ НА ИЗПИТВАНЕ
      Условията на изпитване трябва да отговарят на изискванията на Правило № 112 на ИКЕ на ООН (1) за единните условия относно одобряването на фарове за моторни превозни средства, които излъчват асиметрична къса или дълга светлина (или и двете), и са оборудвани с нажежаеми лампи и/или светодиодни (LED) модули. Консумацията на мощност се определя в съответствие с точка 6.1.4 от Правило № 112 на ИКЕ на ООН и точки 3.2.1 и 3.2.2 от приложение 10 към същото правило.
      4.   ИЗПИТВАТЕЛНО ОБОРУДВАНЕ
      Използва се следното оборудване, както е показано на фигурата:
      
                  —
               
               
                  токозахранващ блок (т.е. източник на регулируемо напрежение);
               
            
                  —
               
               
                  два цифрови мултиметъра — единият за измерване на постоянния ток, а другият за измерване на постоянното напрежение. На фигурата е показана една възможна изпитвателна установка, при която измервателният уред за постоянното напрежение е вграден в захранващия модул.
               
            5.   ИЗМЕРВАНИЯ И ОПРЕДЕЛЯНЕ НА НАМАЛЕНИЕТО НА КОНСУМАЦИЯТА НА МОЩНОСТ
      За всяка включена в комплекта ефективна външна светлина със светодиоди измерването на тока се извършва, както е показано на фигурата, при напрежение 13,2 V. Измерванията за светодиоден модул или модули, работещи с електронна пусково-регулираща апаратура на светлинния източник, се извършват, както е посочено от заявителя.
      Производителят може да поиска да бъдат извършени други измервания на тока при други, допълнителни напрежения. В такъв случай производителят трябва да представи на органа по одобряване на типа проверена документация относно необходимостта от тези допълнителни измервания. Измерванията на тока при всяко от тези допълнителни напрежения се извършват последователно най-малко пет (5) пъти. Точните стойности на приложеното напрежение и измерените стойности на тока се записват с точност четири знака след десетичната запетая.
      Консумацията на мощност трябва да се определи, като се умножи приложеното напрежение по измерената сила на тока. Трябва да бъде изчислена средната консумация на мощност за всяка система ефективни външни светлинни със светодиоди (). Всяка стойност трябва да бъде изразена с точност четири знака след десетичната запетая. В случай че за подаването на електроенергия към светлините със светодиоди се използва стъпков електродвигател или електронен регулатор, електрическият товар на този компонент трябва да се изключи от измерването.
      Намалението на консумацията на мощност, дължащо се на използването на ефективни външни светлини със светодиоди (ΔPi), се изчислява по следната формула:
      
         Формула 1
      
      
         
      където консумацията на мощност на съответната базова светлина на превозното средство се определя съгласно таблица 1.
      
         Таблица 1
      
      
         Изисквания относно консумираната мощност при различни базови светлини на превозни средства
      
      
                  Светлина на превозното средство
               
               
                  Обща електрическа мощност (PB)
                  [W]
               
            
                  Преден фар за къси светлини
               
               
                  137
               
            
                  Преден фар за дълги светлини
               
               
                  150
               
            
                  Предни габаритни светлини
               
               
                  12
               
            
                  Осветление на регистрационния номер
               
               
                  12
               
            
                  Преден фар за мъгла
               
               
                  124
               
            
                  Заден фар за мъгла
               
               
                  26
               
            
                  Преден пътепоказател
               
               
                  13
               
            
                  Заден пътепоказател
               
               
                  13
               
            
                  Светлина за заден ход
               
               
                  52
               
            6.   ИЗЧИСЛЯВАНЕ НА НАМАЛЕНИЕТО НА ЕМИСИИТЕ НА CO2
      
      Общото намаление на емисиите на СО2 при използване на комплекта светлини се изчислява по формула 2.
      
         Формула 2
      
      
         
      където
      
                  v
               
               
                  :
               
               
                  е средната скорост на движение по новия европейски цикъл на движение (NEDC) [km/h], която е 33,58 km/h
               
            
                  ηA
                  
               
               
                  :
               
               
                  е к.п.д. на алтернатора [%], който е 67 %
               
            
                  VPe
                  
               
               
                  :
               
               
                  е консумацията на гориво за единица полезна енергия [l/kWh] съгласно посоченото в таблица 2
                  
                     Таблица 2
                  
                  
                     Консумация на гориво за единица полезна енергия
                  
                  
                              Тип двигател
                           
                           
                              Консумация на гориво за единица полезна енергия (VPe)
                              [l/kWh]
                           
                        
                              Бензинов
                           
                           
                              0,264
                           
                        
                              Бензинов с турбокомпресор
                           
                           
                              0,280
                           
                        
                              Дизелов
                           
                           
                              0,220
                           
                        
            
                  CF
               
               
                  :
               
               
                  е коефициент на преобразуване (l/100 km) – (g CO2/km) [gCO2/l], съгласно посоченото в таблица 3
                  
                     Таблица 3
                  
                  
                     Коефициент на преобразуване за горива
                  
                  
                              Вид гориво
                           
                           
                              Коефициент на преобразуване (l/100 km) — (g CO2/km) (КП)
                              [gCO2/l]
                           
                        
                              Бензин
                           
                           
                              2 330 
                           
                        
                              Дизелово гориво
                           
                           
                              2 640 
                           
                        
            
                  UF
               
               
                  :
               
               
                  е коефициентът на използване на светлината на превозното средство [-], определен в таблица 4
                  
                     Таблица 4
                  
                  
                     Коефициент на използване на различните светлини на превозни средства
                  
                  
                              Светлина на превозно средство
                           
                           
                              Коефициент на използване (UF)
                              [-]
                           
                        
                              Преден фар за къси светлини
                           
                           
                              0,33
                           
                        
                              Преден фар за дълги светлини
                           
                           
                              0,03
                           
                        
                              Предни габаритни светлини
                           
                           
                              0,36
                           
                        
                              Осветление на регистрационния номер
                           
                           
                              0,36
                           
                        
                              Преден фар за мъгла
                           
                           
                              0,01
                           
                        
                              Заден фар за мъгла
                           
                           
                              0,01
                           
                        
                              Преден пътепоказател
                           
                           
                              0,15
                           
                        
                              Заден пътепоказател
                           
                           
                              0,15
                           
                        
                              Светлина за заден ход
                           
                           
                              0,01
                           
                        
            7.   ИЗЧИСЛЯВАНЕ НА СТАТИСТИЧЕСКАТА ГРЕШКА
      Статистическите грешки в получените по методиката на изпитване резултати, дължащи се на измерванията, трябва да бъдат определени количествено. За всяка включена в комплекта ефективна светлина със светодиоди се изчислява стандартното отклонение, като се използва формула 3.
      
         Формула 3
      
      
         
      където:
      
                  n
               
               
                  :
               
               
                  е броят измервания в извадката, който е 5.
               
            Стандартното отклонение на консумацията на мощност на всяка ефективна светлина със светодиоди () води до грешка по отношение на намалението на емисиите на CO2 (). Тази грешка се изчислява посредством формула 4:
      
         Формула 4
      
      
         
      8.   СТАТИСТИЧЕСКА ЗНАЧИМОСТ
      За всеки тип, вариант и версия превозно средство, оборудвано с комбинацията от ефективни външни светлини със светодиоди, трябва да бъде доказано, че грешката по отношение на намалението на CO2, изчислена посредством формула 4, не е по-голяма от разликата между общото намаление на CO2 и прага за минималното намаление, посочен в член 9, параграф 1 от Регламент за изпълнение (ЕС) № 725/2011 (вж. формула 5).
      
         Формула 5
      
      
         
      където:
      
                  MT
               
               
                  :
               
               
                  е прагът за минимално намаление [gCO2/km], който е 1 gCO2/km
               
            Когато изчисленото по формула 5 общо намаление на емисиите на СО2, дължащо се на използването на комплекта ефективни външни светлини, е под праговата стойност, посочена в член 9, параграф 1 от Регламент за изпълнение (ЕС) № 725/2011, се прилага член 11, параграф 2, втора алинея от същия регламент.
      
         (1)  E/ECE/324/Rev.2/Add.111/Rev.3 — E/ECE/TRANS/505/Rev.2/Add.111/Rev.3, 9 януари 2013 г.